Jan 10,2019
మూడో అతిపెద్ద మార్కెట్‌గా..
ప్రపంచంలోనే భారత్‌ మూడో అతిపెద్ద వినియోగదారు మార్కెట్‌గా అవతరించనుందని వరల్డ్‌ ఎకనమిక్‌ ఫోరమ్‌ (డబ్ల్యుఈఎఫ్‌) అంచనా కట్టింది. 2030 నాటికి భారత్‌ మేటి వినియోగదారు డిమాండ్‌తో అమెరికా, చైనాల సరసన మూడో స్థానంలో నిలువనుందని డబ్ల్యుఈఎఫ్‌ తాజా నివేదికలో తెలిపింది. ప్రస్తుతం 1.5 లక్షల కోట్ల డాలర్లుగా ఉన్న భారత్‌ వినియోగదారు వ్యయం 2030 నాటికి 6 లక్షల కోట్ల డాలర్ల ఆర్థిక వ్యవస్థగా మారనుంది తెలిపింది. 7.5 శాతం వార్షిక వృద్ధి రేటుతో భారత్‌ ప్రస్తుతం ఆరో అతిపెద్ద ఆర్థిక వ్యవస్థగా ఉందని డబ్ల్యుఈఎఫ్‌ తెలిపింది. 2030 భారత్‌కు దేశీయ ప్రయివేటు డిమాండ్‌ పెద్ద ఆసరాగా నిలువనుందని వివరించింది. దేశ జీడీపీలో దీని వాటా 60 శాతం వరకు ఉండనుందని గ్లోబల్‌ సంస్థ అభిప్రాయపడింది. 'ఫ్యూచర్‌ ఆఫ్‌ కంజప్షన్‌ ఇన్‌ ఫాస్ట్‌-గ్రోత్‌ కన్జూమర్‌ మార్కెట్‌-ఇండియా' నివేదికలో డబ్ల్యుఈఎఫ్‌ తెలిపింది. ఈ వృద్ధి కారణంగా దాదాపు 2.5 కోట్ల మంది భారతీయులు పెదరికం నుంచి బయటపడే అవకాశం ఉందని డబ్ల్యుఈఎఫ్‌ విశ్లేషించింది.
మీ స్నేహితులకు రికమెండ్ చెయ్యండి